25 ગ્રામ દેશી (કાળા) ચણા લઈને તેને સારી રીતે સાફ કરી નાખો. મોટા પુષ્ટ ચણાને પસંદ કરીને, સાફ કરીને, કીડાવાળા કે ટૂટેલા ચણા કાઢી લો. સંધ્યાના સમયે 125 ગ્રામ પાણીમાં તેને પલાળવા મૂકો. સવારે શૌચાદિથી નિવૃત્ત થઈને અને વ્યાયામ પછી ચણાને સારી રીતે ચાવીને ખાવ અને ઉપરથી ચણાના પાણીને એ જ રીતે અથવા તેમાં એક-બે ચમચી મધ ભેળવીને પી જાવ. આમ તો આ બહુ સરળ વાત લાગશે પરંતુ શરીરને બળ અને શક્તિ પ્રદાન કરવામાં તે બહુ જ પ્રભાવશાળી છે. ચણાનું માપ ધીરેધીરે 25 ગ્રામથી 50 ગ્રામ સુધી વધારી શકાય છે. પલાળેલા ચણા ખાધા પછી જો દૂધ પીવામાં આવે તો વીર્યમાં પુષ્ટિ થાય છે. વ્યાયામ પછી રાતના પલાળેલા ચણા, ચણાનું પાણી નિયમિત રીતે સેવન કરવું તમારા સ્વાસ્થ્ય માટે ઘણું સારું રહેશે. જોકે એક સાવધાની રાખવી જરૂરી છે કે જેની પાચનશક્તિ ખૂબ જ નબળી હોય કે ચણા ખાવાથી પેટમાં આફરો ચડતો હોય તેમણે ચણાનું સેવન ન કરવું જોઈએ.